**OHIF's Dameforenings boliger for eldre**

I Pastor Fangens vei 16 i Ullevål Hageby i Oslo ligger OHIF’s Dameforenings boliger for eldre. Leilighetene ligger i et stille og usjenert område med sjarmerende og grønne omgivelser rundt.

Leilighetene er 30-70 kvm. Inkludert i husleien er oppvarming, varmt vann fra fyringsanlegg, vaktmestertjeneste, rengjøring og stell av felles areal ute og inne. Det er peisestue med kjøkken, felles vaskeri og romslige fellesarealer inne. Ute er det godt med parkeringsplasser. Leilighetene har dørtelefon og opplegg for kabel-tv og bredbånd. Tåsen eldresenter ligger 15 minutters gange fra Pastor Fangens vei 16. Medlemmer i Oslo Håndverks- og Industriforening har redusert husleie i forhold til andre beboere.​

​

Stiftelsen har som formål å skaffe rimelige leiligheter til OHIF`s håndverks- og Industrimedlemmer over 60 år. Styret i OHIF`s Dameforenings boliger for eldre har ansvaret for tildeling av leiligheter i henhold til bestemmelsene i stiftelsens vedtekter.

​

For spørsmål, ta kontakt med:

**Borge Forvaltning**
Daglig leder
Paul Erik Ravlo
Tlf: 976 00 229
erik@borgeforvaltning.no